《送俞司空西湖奉使亲藩》
明代·林俊

海日扶桑动晓晴，两班环佩肃鞭声。传来宝册宣新制，捧出银鞭遣上卿。

褰幰五云高处望，过家双节画中行。礼成定与春齐到，真主垂衣业太平。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。